Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**267/2015. (VI.17.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a Pécsi Tudományegyetem 2015. évi működési költségeire 5.000 e Ft támogatást biztosít abban az esetben, ha a Közgyűlés az Önkormányzat 2015. évi költségvetéséről szóló 11/2015. (III.04.) számú rendeletének módosításakor az Oktatási ágazat kiadásai „Pécsi Tudományegyetem működési támogatása” tételsorán erre a fedezetet biztosítja.
2. A Bizottság kéri az Egészségügyi és Közszolgálati Osztályt, hogy a Pécsi Tudományegyetemmel a támogatási szerződést készítse elő. A támogatási szerződés megkötésének feltétele, hogy a tornacsarnok igénybevételére vonatkozóan Önkormányzatunk a PTE-vel hosszú távú megállapodást kössön.

**Felelős:** Koczka Tibor alpolgármester

 Rettegi Attila, a Bizottság elnöke

 /A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** A határozat 1. pontja vonatkozásában: 2015. június 17.

 A határozat 2. pontja vonatkozásában: 2015. december 31.